
STROKOVNO TRENERSKI SVET  (I. seja)
Datum: 23.08.2011
Prisotni člani STS NTZS:  Jože Mikeln,.Mirko Unger, Uroš Slatinšek, Miran Močan, Danijel Šarlah.
Selektor: Bojan Rak.

Predsednica TRK: Milana Krmelj.
Opravičeno odsotni: Polona Čehovin Sušin, Vesna Ojsteršek , Darijan Vizjak, 

Predlagan naslednji dnevni red:

1. Konstituiranje STS NTZS

2. Ugotovitev sklepčnosti in sprejem dnevnega reda

3. Tekmovalni sistemi: TOP člani-ce, sistemi za žrebanje (nosilci), DP ml. kadeti-nje, zaradi uskladitve z POT in PST.

4. Programi reprezentanc do konca sezone 2011-12.

5. Problematika mladinskega selektorja, trenerska organizacija

6. Poročila z EP za mladino

7. Meritve igralk in igralcev 
8. Tekoče zadeve

9.  Razno.

1. STS se je zbral na svoji prvi seji. 
2.   Prisotnih je bilo 5 članov; sklepčnost je zagotovljena. Dnevni red za I. sejo je bil sprejet soglasno.
3.   Zaradi predlogov sprememb tekmovalnih sistemov, ki so bili predlagani s strani prejšnjega SS smo odprli razpravo na naslednje teme:

- TOP turnirji
B. Rak pravi, da so mu TOP turnirji najvažnejši za stroko; predlaga II. skupini po 8 igralcev kot na masters turnirju v Velenju. Pravi, da pri članih rabimo in ne iščemo kvalitete. Zato zagovarja sistem 3.OT in dveh TOP-ov. Ki trajajo en dan. Da bi lahko na njih igrali vsi člani tudi tisti z obveznostmi (službe…).Predlaga. da se točkovanje dvigne na nivo Mastersa in da je prisotnost obvezna za igranje na Mastersu.

Močan zagovarja pri trenutnem stanju tri skupine – predvsem zaradi širine.

Mikeln poda mišljenje, da pri dekletih niso sporne dve skupine, saj so rezerve klicane tudi že z konca ženske jakostne lestvice.  Pri moških zagotoviti denarni sklad in zagotoviti tudi nastopanje igralcev, ki nastopajo v tujini (je pa to zelo težko izvedljivo).

Nagiba se k rešitvi II. skupin po 8 pri članicah in članih.

M. Unger se strinja z obema rešitvama, vendar podpira tri skupine pri članih vsaj še to sezono.

U. Slatinšek se strinja z vsemi rešitvami vendar se strinja, da bi se še to sezono igralo v treh skupinah.

M. Krmelj razloži tehnične pogoje za igranje TOP-ov.

1. SKLEP: TOP pri članih se igra v letošnji sezoni v treh skupinah po 8 pri članih in dveh skupinah po 8 pri članicah in se igra en dan.
Sklep sprejet z enim glasom proti. 

- Sistemi za žrebanje
M. Krmelj razloži kako naj bi potekala nova žrebanja, ki so v skladu z ITTF pravili. 

U. Slatinšek omeni, da bi bil žreb primernejši, če se žreba po novem sistemu; edina omejitev za kasnejši žreb v finalnih skupinah bi bil. Da se igralca, ki sta nastopila skupaj že v skupinah ne srečata v I. kolu.

Debata se razvije glede različnih sistemov žreba finalnih skupin.

2. SKLEP: Predlaga se finalne tabele  32 pri moških in pri ženskah.
3. SKLEP: Nosilci se žrebajo po ključu 1-2 (se postavita), 3-4, 5-8, 9-16.17-32. 
4. SKLEP: V pisarni NTZS se opravi žreb skupin, medtem ko se ostala žrebanja opravijo na samem tekmovanju. 
Vsi sklepi so bili sprejeti soglasno.
- Državna prvenstva za mlajše kadete in kadetinje.
Razvije se debata o smiselnosti izvedbe tekmovanj na dva dneva. Podan je tudi predlog za združitev tekmovanj DP U-21 in DP ml. kadetinj in kadetov. 

5. SKLEP: DP za ml. kadetinje in kadete se igra dva dni in se združi z  DP U-21, ki si   se igra drugi dan  

Sklep je sprejet soglasno.
6. SKLEP: Žrebi na Mastersu se opravijo po istem sistemu kot za ostale turnirje.

7. SKLEP: Točkovanje TOP se izenači z Masters (razgraditi je treba še sistem točkovanja za posamezna mesta).

Sklepa sta bila sprejeta soglasno.

Ligaška tekmovanja – SNTL

Predstavljeno je tekmovanje v SNTL. Trenutno so igralni termini sobote z eventuelno preložitvijo tekem do srede. Razlogi za spremembo igranja nekaterih tekem SNTL so naslednji:

- pojavljanje v medijih 

- pridobitev terminov za eventuelni dodatni trening

- liga zasede skoraj polovico terminov

- povezave (prevozi) so veliko boljše kot nekoč

- predlog vsaj odigravanje 3 kol I. SNTL ko so tekme samostojne

SKLEP: Predlaga se igranje treh tekem  v jesenskem in spomladanskem delu samo I. SNTL, ko ni drugih tekem lig,  s fiksnim datumom za sredo. Možne so predstavitve od torka do četrtka.   

Predlog je sprejet soglasno.

SKLEP: Vsi predlogi se posredujejo TRK  zaradi uskladitve s POT in PST in posredujejo v sprejem I.O..

Predlog je sprejet soglasno.

4. Programi reprezentanc do konca sezone 2011-12.

Programi so bili do konca leta 2011 in finančno ovrednoteni. Zaradi izostanka dveh selektorjev se točka o usklajevanju programov nadaljevakla na nasleddnji seji STS, kamor bodo vabljeni vsi selektorji, ki bodo morali prinesti programe za sezono 2011-12 do vključno konca leta 2012.
Razprava je nanesla na samoplačniške programe v okviru reprezentanc (vseh). Vsi udeleženci se strinjajo, da se program omogoči. 
Soglasje za udeležbo dajejo selektorji reprezentanc ( oni odločajo o upravičenosti nastopa igralke oziroma igralca).
1. SKLEP: Predlaga se potrditev samoplačniških programov vseh reprezentanc – odločitev selektorjev posameznih reprezentanc. 

2. SKLEP: Programi se pripravijo in uskladijo na naslednji seji STS za predložitev in eventuelno potrditev I.O.-ja. 
5. Problematika mladinskega selektorja in tremnerske organizacije      

Trenutno smo brez selektorja za kadete in mladince. Problematika je izbila pred EP za mlade v Kazanu (zadevo je pokril g. Mikeln).

Zadevo je treba urediti hitro. 

D. Šarlah predlaga J. Mikelna da nadaljuje z delom. Predvsem je mnenja, da bi moral predlog priti iz trenerske organizacije, ki pa trenutno tudi deluje precej pasivno. 
Rabimo strokovno in zaupljivo osebo.

Z predlogom g. Mikelna se strinja tudi M. Močan. J. Mikeln se zahvaljuje za pozitivno mnenje, vendar funkcije kot selektor ne more sprejeti; lahko pa še naprej pomaga pri posameznih akcijah.  Vsi se s predlaganim kandidatom strinjajo, če bi lahko prevzel selektorstvo.
J. Mikeln še enkrat ponovi, da zadevo ne more sprejeti v celoti, je pa pripravljen sodelovati pri posameznih akcijah.
B. Rak vidi velik problem tudi pri trenerjih tudi v članskih kategoriji, ker je trenutno ostal brez trenerja, ki je pokrival precejšen del tudi članskega programa. Kaj je z mladinskim trenerjem; ali zveza lahko kaj uredi glede čimprejšnje rešitve njegovega statusa.Turnirji in program poteka normalno naprej, kadra pa primanjkuje.
M. Močan pojasnjuje, da je osebno za čim hitrejšo ureditev  zadeve, vendar dokler ni zadeva jasna ne bo pošiljal igralce na akcije kjer se bo pojavljal omenjeni trener.  

J. Mikeln vidi rešitev v boljših pogojih s strani I.O.-ja (trenerji morajo videti tudi finančni interes).

M. Močan omeni, če trener dela v klubu in bi bil rad selektor bi s tem trpelo njegovo osnovno delo v klubu.
D. Šarlah predlaga B. Raku ali ima kakšen konkreten predlog za trenerje v članski konkurenci. Trenutno ga nima.
U. Slatinšek omeni problem honorarjev. Omeni tudi možnost zaposlovanja preko države.
J. Mikeln omeni, da vsi diplomanti iz preteklosti, ki so bili pozvani s strani zveze niso izkoristili ali se niso odločili za tako zaposlitev.

M. Močan smatra, da samo končana ali ustrezna izobrazba še ne pomeni, da je kandidat primeren.  

1. SKLEP: Izvede naj se razpis za selektorja za moške mlade reprezentance.
2. SKLEP: B. Rak najde trenerje za članske reprezentance.
 Dotaknili smo se tudi problematike trenerske organizacije. 
Trenerska organizacija mora nujno urediti svoje vrste zaradi ureditve licenciranja trenerjev. Pozove se Koščaka, da proba čimprej sklicati sestanek, da se uredi .
M. Krmelj objasni tudi neka glede pravil  Tudi 

3. SKLEP: Klubom se pošlje spisek trenerjev, ki so v ŠPAKU.

4. SKLEP: Za igralcem lahko sedi samo trener z licenco ali registriran igralec, ki igra na istem turnirju.
5. SKLEP: J. Koščaka se pozove, da čimprej skliče sestanek trenerske organizacije.
6. Poročila Z EP za mladino.  
Prispela sta poročili g. Mikelna in g. Vizjaka. J. Mikeln podal kratko poročilo v katerem omeni, da ni bilo nobenih problemov  in da sta naša najboljša kadeta tudi pridno izkoristila trening z italijanskimi reprezentanti. Generalno je omenil, da večina trenira premalo – za ta rang tekmovanja. Generalno je izrazil pozitivno mišljenje.
Omenil je da morajo  na tekmovanje obvezno potovati štirje trenerji in vodja.

SKLEP: Člani STS so se seznanili s poročili z EP za mladino.

7. Meritve igralk in igralcev

Mnenje je bilo, da je treba uskladiti s selektorji  in vodjo datume meritev. Prejšnji  SS je pooblastil g. Kondriča za vodjo  meritev igralk in igralcev; tudi v bodoče STS računa na pomoč g. Kondriča.. 

SKLEP: Do naslednje seje se naj selektorji pripravijo plan meritev , da ga lahko uskladimo z odgovorno osebo.

8. Tekoče zadeve
· Končni spisek za EP za člane

· Perspektivna skupina

· Spodnja merila za nastop v reprezentanci –  pripravilo člani STS in selektorji.

B. Rak omeni probleme z udejstvovanjem na članskih pripravah. Klubi naj spodbudijo igralce za udeležbo na pripravah.
Omeni se možnost prestopnega roka v decembru (mini prestopni rok članov).

Predlog, da bi se vsaki drugi set lahko vodil.

Odprla se je razprava o smotrnosti predloga g. Raka. Trenutno v pravilih ni mogoče to dovoliti. Zadeva naj gre na TO, kjer se poišče konsenz glede predloga novih predlogov.

SKLEP: Za naslednjo sejo naj se pripravi okvirni program treningov za vse državne selekcije.


.
Seja je bila zaključena ob 12.15.









Predsednik STS NTZS










     Danijel Šarlah l.r.

